বিএনপির ভারপ্রাপ্ত মহাসচিব মির্জা ফখরুল ইসলাম আলমগীর বলেছেন, পুলিশ যেভাবে বিএনপি ও আলেম-ওলামাদের পিটিয়েছে তাতে মধ্যযুগীয় বর্বরতাকে হার মানিয়েছে। নারীর অধিকার প্রতিষ্ঠায় নারী-নীতির কথা বললেও পুলিশ সেই নারীদের  ওপর নিষ্ঠুর নির্যাতন চালাচ্ছে। গতকাল সোমবার নয়াপল্টনে দলের কেন্দ্রীয় কার্যালয়ে মহিলা দলনেত্রী নাজমা কবির ও তার পরিবারের ওপর পুলিশি নির্যাতনের প্রতিবাদে আয়োজিত সংবাদ সম্মেলনে তিনি এ অভিযোগ করেন।